A Templom tér délutánra mesterségek terére változott, hisz perecessel, sajtkészítővel lehetett találkozni, de méz kóstolására is nyílt lehetőség. A labdarúgópálya – mint végül kiderült – pedig nem csak a legfiatalabbaknak nyújtott szórakozási lehetőséget. A lányok hajat fonattak, az ügyesebb kezűek a kézműves sátorban találhatták fel magukat, a játékos kedvűek népi játékok sokaságát próbálhatták ki, míg az igazán bátrak az íjászattal is megismerkedhettek. A rendezvény és a nap, ahogy már lenni szokott, a búcsúi bál helyszínén a Legényavatással zárult.